

**Predmet:**

**Šola:**

**Kraj:**

**Vir:**

Glasbena vzgoja

OŠ Mirana Jarca

Ljubljana

<http://sl.wikipedia.org/wiki/Messiaen>

# Življenjepis

**Olivier Eugène Prosper Charles Messiaen** je bil francoski skladatelj, orglavec in ornitolog. Rodil se je decembra [1908](http://sl.wikipedia.org/wiki/1908) v [Avignon](http://sl.wikipedia.org/wiki/Avignon)u, v Franciji. Umrl je 27. aprila [1992](http://sl.wikipedia.org/wiki/1992) v Parizu.

Messiaenov oče ([Pierre Messiaen](http://sl.wikipedia.org/w/index.php?title=Pierre_Messiaen&action=edit)) je bil [profesor](http://sl.wikipedia.org/wiki/Profesor) [angleščine](http://sl.wikipedia.org/wiki/Angle%C5%A1%C4%8Dina) in [prevajalec](http://sl.wikipedia.org/wiki/Prevajalec) celotnega [Shakespearovega](http://sl.wikipedia.org/wiki/Shakespeare) [opusa](http://sl.wikipedia.org/wiki/Opus) v [francoščino](http://sl.wikipedia.org/wiki/Franco%C5%A1%C4%8Dina), mati (Cécile Sauvage) pa je bila [pesnica](http://sl.wikipedia.org/wiki/Pesnik). Leta [1919](http://sl.wikipedia.org/wiki/1919) se je z enajstimi leti vpisal na *Pariški glasbeni konservatorij* in študiral glasbo do leta [1930](http://sl.wikipedia.org/wiki/1930). Kot izvrsten študent je v teku izobraževanja prejel nagrade iz [harmonije](http://sl.wikipedia.org/wiki/Harmonija_%28glasba%29), [kontrapunkta](http://sl.wikipedia.org/wiki/Kontrapunkt), [improvizacije](http://sl.wikipedia.org/w/index.php?title=Improvizacija&action=edit) in [korepeticij](http://sl.wikipedia.org/wiki/Korepeticije). Dokončal je študij [kompozicije](http://sl.wikipedia.org/wiki/Kompozicija) in [orgelske](http://sl.wikipedia.org/wiki/Orgle) igre.

Ob začetku [2. svetovne vojne](http://sl.wikipedia.org/wiki/2._svetovna_vojna) je bil vpoklican v francosko [vojsko](http://sl.wikipedia.org/wiki/Vojska) in zaradi slabega vida opravljal naloge sanitetnega pomočnika. Maja [1940](http://sl.wikipedia.org/wiki/1940) je postal vojni ujetnik in bil transportiran v [Görlitz](http://sl.wikipedia.org/w/index.php?title=G%C3%B6rlitz&action=edit), kjer je med ujetniki kmalu spoznal glasbenike: [violinista](http://sl.wikipedia.org/wiki/Violinist), [violončelista](http://sl.wikipedia.org/wiki/Violon%C4%8Delist) in [klarinetista](http://sl.wikipedia.org/wiki/Klarinetist). Za to instrumentalno [zasedbo](http://sl.wikipedia.org/wiki/Zasedba), vključujoč sebe, kot [pianista](http://sl.wikipedia.org/wiki/Pianist), je v zaporu skomponiral [Kvartet za konec časov](http://sl.wikipedia.org/w/index.php?title=Kvartet_za_konec_%C4%8Dasov&action=edit) (*Quatuor pour la fin du temps*) in ga v nemogočih razmerah krstno izvedel [januarja](http://sl.wikipedia.org/wiki/Januar) [1941](http://sl.wikipedia.org/wiki/1941), pred občinstvom zapornikov in paznikov. V svojih poznejših letih se je skladatelj spominjal tega pretresljivega dogodka kot edinega resnično velikega dosežka v svojem življenju. Kmalu zatem je bil izpuščen in je od leta [1942](http://sl.wikipedia.org/wiki/1942) do [1975](http://sl.wikipedia.org/wiki/1975) poučeval harmonijo in kompozicijo v Parizu. Njegovo reklo je bilo, da »*naj človek ne bi učil kompozicije, preden mu ne zraste brada do popka*«.

Messiaen se je od svojega 19 leta ukvarjal z analizo in [glasbenim zapisom](http://sl.wikipedia.org/wiki/Notacija) [ptičjega](http://sl.wikipedia.org/wiki/Pti%C4%8D) [petja](http://sl.wikipedia.org/w/index.php?title=Petje&action=edit), ki je vodilni motiv mnogih njegovih skladb: Katalog ptičev (*Catalogue d’Oiseaux*), za [klavir](http://sl.wikipedia.org/wiki/Klavir) [solo](http://sl.wikipedia.org/wiki/Solo), Eksotični ptiči (*Oiseaux Exotiques*), v mnogih cikličnih skladbah je posamezne stavke posvetil [kosu](http://sl.wikipedia.org/wiki/Kos_%28pti%C4%8D%29) in od leta [1960](http://sl.wikipedia.org/wiki/1960) dalje v vsako svojo skladbo vtkal ptičje petje, zaigrano z različnimi [instrumenti](http://sl.wikipedia.org/wiki/Glasbilo); in s tem vpeljal v [resno glasbo](http://sl.wikipedia.org/wiki/Resna_glasba) t.i. *stil oisseaux*.


V komponističnem smislu je Messiaen prepoznaven po mnogih inovacijah, predvsem [ritmični](http://sl.wikipedia.org/wiki/Ritem) ametriki ([takti](http://sl.wikipedia.org/wiki/Takt) so urejeni po frazah) in s tem po absolutnem odnosu do [notnih](http://sl.wikipedia.org/wiki/Nota) vrednosti, po [sinkopiranem](http://sl.wikipedia.org/w/index.php?title=Sinkopa&action=edit) ([ligaturnem](http://sl.wikipedia.org/w/index.php?title=Ligatura&action=edit)) načinu [notacije](http://sl.wikipedia.org/wiki/Notacija), po povezovanju ritmičnih in [melodičnih](http://sl.wikipedia.org/wiki/Melodija) stilov živečih glasbenih [kultur](http://sl.wikipedia.org/wiki/Kultura) sveta, predvsem pa po svoji vsebinsko-duhovni naravnanosti, ki ga je vse življenje gnala po poti naprej in mu omogočala vedno nove ideje.

Najslavnejša izmed njegovih glasbenih izumov je klasifikacija **sedmih simetričnih tonskih** [**modusov**](http://sl.wikipedia.org/w/index.php?title=Modus&action=edit) (imenovanih [Messiaenovi modusi](http://sl.wikipedia.org/w/index.php?title=Messiaenovi_modusi&action=edit)), katerih središčna [os](http://sl.wikipedia.org/wiki/Os) je [interval](http://sl.wikipedia.org/wiki/Interval_%28glasba%29) zvečane kvarte. V svojih [skladbah](http://sl.wikipedia.org/wiki/Skladba) te moduse uporablja večinoma kot značajski kolorit (ozadje), skupaj s svojim [vitražnim](http://sl.wikipedia.org/wiki/Vitra%C5%BEa) efektom (*efect vitraille*), t.j. [apoggiaturirana](http://sl.wikipedia.org/wiki/Glasbeno_izrazoslovje) [dominanta](http://sl.wikipedia.org/w/index.php?title=Dominanta&action=edit). Messiaen je namreč vse življenje občudoval vitražna cerkvena okna in si je želel, da bi jih lahko s svojim glasbenim jezikom upodobil.

Bil je zelo [veren](http://sl.wikipedia.org/wiki/Vera) in je do svoje smrti neprekinjeno 40 let deloval kot organist pri cerkvi Svete trojice v Parizu.

# Messiaenovi modusi

Modus št. 1:



Modus št. 2:



Modus št. 3:



Modus št. 4:



Modus št. 5:



Modus št. 6:



Modus št. 7:

